24. Valsts kontrole

Valsts kontroles darbības jomas:

Valsts kontroles galvenie pasākumi 2026. gadā:

1. nodrošināt revīziju darbu atbilstoši starptautiskajiem publiskā sektora revīzijas standartiem – Starptautiskās Augstāko revīzijas iestāžu organizācijas (INTOSAI) noteiktajiem pamatprincipiem, izstrādātajiem standartiem ISSAI un INTOSAI vadlīnijām, kā arī Valsts kontroles darbības stratēģijas 2026. – 2029. gadam projektā noteiktajam mērķim un darbības virzieniem:

* veikt finanšu revīziju par Latvijas Republikas 2026. gada konsolidētā saimnieciskā gada pārskata sagatavošanas pareizību, nodrošinot augsta līmeņa pārliecību par publiskā sektora finanšu datiem, kā arī vērtējot finanšu pārskatu kontekstā nozīmīgus jautājumus;
* veikt finanšu revīziju par daudznacionālā divīzijas štāba “Ziemeļi” 2025. gada pārskata sagatavošanas pareizību atbilstoši 2020. gadā starp Dānijas Karalistes valdību, Igaunijas Republikas valdību un Latvijas Republikas valdību noslēgtajam Saprašanās memorandam;
* veikt lietderības un atbilstības revīzijas par valsts un pašvaldību funkciju vai pasākumu īstenošanu, reformu īstenošanu, birokrātijas un administratīvā sloga mazināšanu, iedzīvotājiem sniegto pakalpojumu pieejamību sabiedrībai būtiskās jomās, valsts pārvaldes institūciju un pašvaldību darbības tiesiskumu un efektivitāti, valsts un pašvaldību politikas pārvaldību, sniedzot salīdzinājumus ar citām (salīdzināmām) valstīm, kā arī iesaistot nevaldības organizāciju pārstāvjus un jomas ekspertus Valsts kontroles darbā;
* veikt paralēlo revīziju par Rail Baltica projekta īstenošanu sadarbībā ar Igaunijas un Lietuvas augstākajām revīzijās iestādēm;
  + uzraudzīt ieteikumu ieviešanu un novērtēt revīziju rezultātā sniegto ieteikumu ietekmi;

1. sniegt tiesībaizsardzības iestādēm, revidējamām vienībām vai to augstākajām iestādēm informāciju par revīzijās konstatētajiem pārkāpumiem, veicinot vispusīgu revīzijās konstatēto pārkāpumu izvērtēšanu, kā arī īstenot revīzijās konstatēto nelikumīgas rīcības rezultātā nodarīto zaudējumu piedziņu;
2. īstenot starptautiskās sadarbības aktivitātes, piedaloties INTOSAI, Eiropas Augstāko revīzijas iestāžu organizācijas (EUROSAI) un Kontaktu komitejas darba grupās, kā arī divpusējas un daudzpusējas sadarbības projektos ar citu valstu augstākajām revīzijas iestādēm, veicinot pieredzes un labās prakses apmaiņu;
3. pildīt EUROSAI Pašvaldību revīziju darba grupas sekretariāta funkcijas, nodrošinot darba grupas 2026. gada darba plāna izpildi (tajā skaitā pieredzes apmaiņas pasākumu organizēšana un vadība, darba grupas žurnāla sagatavošana);
4. īstenot 2025. gadā noslēgto Sadarbības vienošanos par Globālās godprātības programmas (GSAI) projekta 2. posmu Dominikas Augstākajā revīzijas iestādē, sniedzot atbalstu revīziju procesa pilnveidei, institucionālās neatkarības stiprināšanai, IKT kapacitātes attīstībai, stratēģiskās un operatīvās vadības uzlabošanai, vienlaikus nodrošinot Latvijas atpazīstamību Karību jūras valstu reģionā un sniedzot ieguldījumu Latvijas attīstības sadarbības politikas mērķu sasniegšanā;
5. sagatavot Valsts kontroles cilvēkkapitāla attīstības stratēģiju, veicinot darbinieku kompetenču attīstību, spēju pielāgoties mainīgajiem darba vides un sabiedrības izaicinājumiem, kā arī Valsts kontroles informācijas tehnoloģiju stratēģiju, iezīmējot iestādes IKT nākotnes attīstības virzienus;
6. īstenot pārējos Valsts kontroles darbības stratēģijas 2026. – 2029. gadam projektā paredzētos pasākumus un sasniegt noteiktos rezultātus 2026. gadam.

**Valsts kontroles kopējo izdevumu izmaiņas no 2024. līdz 2028. gadam**

*Euro*

**Vidējais amata vietu skaits no 2024. līdz 2028. gadam**

|  | 2024. gads (izpilde) | 2025. gada plāns | 2026. gada projekts | 2027. gada prognoze | 2028. gada prognoze |
| --- | --- | --- | --- | --- | --- |
| Vidējais amata vietu skaits gadā | 156 | 180 | 166[[1]](#footnote-1) | 166 | 166 |
| *Tajā skaitā:* | | | | | |
| *valsts pamatfunkciju īstenošana* | | | | | |
| Vidējais amata vietu skaits gadā | 156 | 180 | 166 | 166 | 166 |

**Politikas un resursu vadības karte**

**1. Revīziju veikšana**

|  |  |  |  |
| --- | --- | --- | --- |
| **Politikas mērķis: lietderīga, godprātīga un tiesiska publiskā sektora darbība sabiedrības interesēs.** | | | |
| **Politikas rezultatīvie rādītāji** | **Attīstības plānošanas dokumenti vai**  **normatīvie akti** | **Faktiskā vērtība** (2024) | **Plānotā vērtība** (2026) |
| *Publiskā sektora pilnveidošanai ieviestie Valsts kontroles revīzijās sniegtie ieteikumi, tajā skaitā, palielinot sākotnējā ziņošanas termiņā ieviestos ieteikumus; īpatsvars no ieviešamajiem ieteikumiem (%)* | *Valsts kontroles darbības stratēģija 2022. – 2025. gadam* | *94,7* | *92* |

|  |  |  |  |  |  |
| --- | --- | --- | --- | --- | --- |
|  | 2024. gads (izpilde) | 2025. gada plāns | 2026. gada projekts | 2027. gada prognoze | 2028. gada prognoze |
| **Ieguldījumi** | | | | | |
| **Izdevumi kopā,** *euro,* t. sk.:  **vidējais amata vietu skaits** **kopā**, t. sk.: | **7 809 995** | **8 348 528** | **8 266 300** | **8 061 762** | **8 043 832** |
| **156** | **180** | **166** | **166** | **166** |
| 01.00.00 Valsts kontrole | 7 809 995 | 8 348 528 | 8 266 300 | 8 061 762 | 8 043 832 |
| 156 | 180 | 166 | 166 | 166 |
| **Citi ieguldījumi** | | | | | |
| *Revīzijas, kas veiktas augsta riska jomās, īpatsvars (%)* | 73,3 | 90 | 90 | 90 | 90 |
| *Pabeigtas lietderības/atbilstības revīzijas (skaits)* | 15 | 14 | 16 | 18 | 18 |
| *Finanšu revīzijas pabeigtas plānotajā laikā (%)* | - | 100 | 100 | 100 | 100 |
| *Finanšu revīzijas pārliecības līmenis (%)* | - | 92 | 95 | 95 | 95 |
| **Raksturojošākie darbības rezultatīvie rādītāji** | | | | | |
| *Finanšu revīzijās izlaboto kļūdu īpatsvars no kopējā konstatēto kļūdu apjoma (%)* | - | 95 | 95 | 95 | 95 |

Budžeta programmu paskaidrojumi

**01.00.00 Valsts kontrole**

Programmas mērķis:

veicot revīzijas, noskaidrot, vai rīcība ar publiskas personas finanšu līdzekļiem ir tiesiska, pareiza, ekonomiska un efektīva, un sniegt ieteikumus atklāto trūkumu novēršanā.

Galvenās aktivitātes:

1. veikt finanšu, lietderības un atbilstības revīzijas atbilstoši starptautiskajiem revīziju standartiem, Valsts kontroles darbības stratēģijai un Valsts kontroles padomes apstiprinātam darba plānam;
2. uzraudzīt ieteikumu ieviešanu un novērtēt revīziju rezultātā sniegto ieteikumu ietekmi;
3. veicināt revīzijās konstatēto tiesību normu pārkāpumu izvērtēšanu, sniedzot tiesībaizsardzības iestādēm informāciju par konstatētajiem pārkāpumiem, sekojot līdzi konstatēto pārkāpumu izvērtēšanai, īstenojot revīzijās konstatēto nelikumīgas rīcības rezultātā nodarīto zaudējumu piedziņu;
4. īstenot starptautiskās sadarbības pasākumus, piedaloties Starptautiskās Augstāko revīzijas iestāžu organizācijas, Eiropas Augstāko revīzijas iestāžu organizācijasun Kontaktu komitejas darba grupās, kā arī sniedzot konsultatīvu atbalstu citu valstu augstākajām revīzijas iestādēm projektu un citu divpusējās un daudzpusējās sadarbības pasākumu ietvaros.

Programmas izpildītājs: Valsts kontrole.

**Darbības rezultāti un to rezultatīvie rādītāji no 2024. līdz 2028. gadam**

|  | 2024. gads (izpilde) | 2025. gada plāns | 2026. gada projekts | 2027. gada prognoze | 2028. gada prognoze |
| --- | --- | --- | --- | --- | --- |
| Nozīmīgās sabiedrības interešu jomās tiek veiktas lietderības, atbilstības un/vai apvienotās revīzijas.  Finanšu revīzijās tiek vērtēta pasākumu, aktivitāšu, darījumu vai rīcības atbilstība tiesību aktiem, plānošanas dokumentiem, valstiski vai starptautiski atzītai praksei un nozares standartiem. | | | | | |
| Aptaujāto publiskā sektora institūciju, kuras atzīst, ka Valsts kontroles revīzijas ir sniegušas ieguldījumu labā pārvaldībā un lietderīgai rīcībai ar publiskajiem līdzekļiem, īpatsvars (%) | 89 | 50 | 50 | 50 | 50 |
| Finanšu revīzijas pabeigtas plānotajā laikā (%) | - | 100 | 100 | 100 | 100 |
| Finanšu revīzijās izlaboto kļūdu īpatsvars no kopējā konstatēto kļūdu apjoma (%) | - | 95 | 95 | 95 | 95 |
| Finanšu revīzijas pārliecības līmenis (%) | - | 92 | 95 | 95 | 95 |
| Pabeigtas lietderības/atbilstības revīzijas (skaits) | 15 | 14 | 16 | 18 | 18 |
| Likumdevējs tiek informēts par Valsts kontroles darbības rezultātiem | | | | | |
| Latvijas Republikas Saeimas komisijas sēdes, kurās sniegta informācija par revīziju rezultātiem, ieteikumu ieviešanas gaitu, konstatētajiem tiesību normu pārkāpumiem un citiem Valsts kontroles darbības rezultātiem (skaits) | 69 | 60 | 60 | 60 | 60 |

**Finansiālie rādītāji no 2024. līdz 2028. gadam**

|  | 2024. gads (izpilde) | 2025. gada plāns | 2026. gada projekts | 2027. gada prognoze | 2028. gada prognoze |
| --- | --- | --- | --- | --- | --- |
| Kopējie izdevumi, *euro* | 7 809 995 | 8 348 528 | 8 266 300 | 8 061 762 | 8 043 832 |
| Kopējo izdevumu izmaiņas, *euro* (+/–) salīdzinājumā ar iepriekšējo gadu | **×** | 538 534 | -82 228 | -204 538 | -17 930 |
| Kopējie izdevumi, % (+/–) salīdzinājumā ar iepriekšējo gadu | **×** | 6,9 | -1,0 | -2,5 | -0,2 |
| Atlīdzība, *euro* | 6 629 213 | 6 946 742 | 6 946 742 | 6 739 204 | 6 739 204 |
| Vidējais amata vietu skaits gadā | 156 | 180 | 166 | 166 | 166 |
| Vidējā atlīdzība amata vietai (mēnesī), *euro* | 3 530 | 3 216 | 3 487 | 3 383 | 3 383 |
| Kopējā atlīdzība gadā par pakalpojumiem, kurus sniedz ārštata darbinieki un uz līgumattiecību pamata nodarbinātie, kas nav amatu sarakstā, *euro* | 21 640 | - | - | - | - |

**Izmaiņas izdevumos, salīdzinot 2026. gada projektu ar 2025. gada plānu**

*Euro*

| Pasākums | Samazinājums | Palielinājums | Izmaiņas |
| --- | --- | --- | --- |
| **Izdevumi – kopā** | **99 437** | **17 209** | **-82 228** |
| *t. sk.:* | | | |
| Ilgtermiņa saistības | 17 209 | 17 209 | - |
| *Iemaksas starptautiskajās organizācijās, t. sk.:* | 17 209 | 17 209 | - |
| *Eiropas Augstāko revīzijas iestāžu organizācijā* | 709 | 709 | - |
| *Starptautiskā Augstāko revīzijas iestāžu organizācijā* | 1 500 | 1 500 | - |
| *Starptautiskās Augstāko revīzijas iestāžu organizācijas attīstības iniciatīvā* | 15 000 | 15 000 | - |
| Citas izmaiņas | 82 228 | - | -82 228 |
| *Samazināti izdevumi, ievērojot iepriekšējā gadā uzsāktajam prioritārajam pasākumam “Valsts kontroles kapacitātes stiprināšana publiskā sektora revīzijās, stiprinot cilvēkkapitālu un attīstot informāciju tehnoloģijas” paredzēto finansējuma apmēru 2026. gadam* | 82 228 | - | -82 228 |

1. Piezīmes.

   1 Valsts kontrole 2025. gada 17.jūlijā ar lēmumu (prot. Nr.42, 1.§.) apstiprinājusi iestādes stratēģiskajām prioritātēm un efektīvas pārvaldības principiem atbilstošu amatu sarakstu, samazinot amata vietu skaitu par 14 vienībām. [↑](#footnote-ref-1)