II. VALSTS BUDŽETS 2026. GADAM

5. Valsts budžeta likuma struktūra un izdevumi

5.1. Valsts budžeta izdevumu politikas izmaiņas, izdevumu pārskatīšanas un prioritāro pasākumu kopsavilkums

Valsts budžeta likumprojekta sagatavošana tiek veikta saskaņā ar LBFV noteikto un atbilstoši MK apstiprinātajam budžeta sagatavošanas grafikam. Informācija par budžeta struktūru un vidēja termiņa budžeta plānošanu pieejama FM tīmekļa vietnē.[[1]](#footnote-1) Informācija par 2026. gada valsts budžeta izstrādes posmiem ir pieejama FM tīmekļa vietnē atsevišķā sadaļā, kas ietver arī likumprojekta par valsts budžetu 2026. gadam un budžeta ietvaru 2026., 2027. un 2028. gadam sagatavošanas grafiku.[[2]](#footnote-2)

Arī valsts budžeta 2026. gadam sagatavošanā turpinās 2025. gadā aizsāktā virzība uz pilnveidoto valsts budžeta likuma struktūru un snieguma aspektu stiprināšanu, lai sākot ar 2027. gadu pilnībā pāriet uz jaunu struktūru un detalizāciju, tostarp mazinot administratīvo slogu finansējuma pārdales procesos operacionālajā līmenī. 2025. gadā nozaru ministrijas sniedza Saeimas komisijām informāciju par resora darbības mērķiem un rezultātiem, iepriekšējā gada budžeta izpildi, sasniegtajiem rezultātiem atbilstoši izlietotajiem resursiem un ieguvumiem sabiedrībai.

Valsts budžeta izdevumu pārskatīšana ir ikgadēja budžeta sagatavošanas sastāvdaļa. 2025. gadā izdevumu pārskatīšanas ietvaros nozaru ministrijas veica nozaru budžetu izdevumu analīzi, sagatavoja priekšlikumus sava budžeta resora izdevumu efektivizēšanai, t.sk. izdevumu samazināšanai, optimizējot funkcijas, publiskos pakalpojumus, kā arī veicot strukturālas reformas, un iesniedza šos priekšlikumus FM apkopošanai un iesniegšanai MK par iespējamām nozares politikas izmaiņām un finansējuma pārdalēm. Vienlaikus FM veica valsts budžeta programmu horizontālu pārskatīšanu, tai skaitā pārskatot līdz šim prioritārajiem pasākumiem piešķirto finansējumu, kā arī veica analīzi attiecībā uz darbības rezultatīvo rādītāju izpildi 2024. gadā. Tādējādi 2025. gada izdevumu pārskatīšana pamatā tika vērsta uz resursu pārdali, izvērtējot esošo budžeta līdzekļu izlietojuma efektivitāti un lietderību, vienlaikus nodrošinot fiskālās ilgtspējas principu ievērošanu, novirzot līdzekļus kopīgo prioritāšu finansēšanai.

Saskaņā ar MK 2025. gada 13. maija sēdes protokola (Nr. 19 50. §) 7. punktu tika uzdots veikt publiskā sektora efektivizācijas un vispārējās valdības izdevumu samazinājumu ne mazāk kā 450 milj. *euro* apmērā 2026. – 2028. gadā, tajā skaitā 2026. gadā ne mazāk kā 150 milj. *euro*. Lai nodrošinātu valdības uzdevuma izpildi budžeta izdevumu efektivizācijā un samazināšanā, finanšu ministrs uzņēmās izdevumu pārskatīšanas procesa vadību. Šī procesa ietvaros finanšu ministrs organizēja budžeta sarunas ar nozaru ministrijām, nodrošinot izdevumu efektivizāciju 2026. gadam un uzdevumus iespējamām strukturālām reformām 2027. – 2029. gadam.

2025. gadā ciešā sadarbībā ar nozaru ministrijām izdevumu pārskatīšanas ietvaros rasti finanšu resursi 2026. gadam 190,5 milj. *euro* apmērā no kuriem 14,1 milj. *euro* novirzāmi nozares ministriju aktuālo prioritāšu finansēšanai, savukārt 171,1 milj. *euro* novirzāmi citām kopējām prioritātēm.[[3]](#footnote-3)

Ikgadējās izdevumu pārskatīšanas procesā MK izvelētās pilotministrijas – FM, EM un SM – pārskatīja savu budžeta resoru struktūras detalizāciju, lai pilnveidotu uz rezultātu sasniegšanu orientētas budžeta programmas:

* EM īstenoja strukturālās izmaiņas līdzšinējā politikas jomu definējumā, ieviešot snieguma budžeta plānošanu, tādējādi samazinot līdzšinējo politikas un resursu vadības karšu skaitu (no piecām uz trīs), kā arī ieviesa izmaiņas valsts budžeta programmās/apakšprogrammās, optimizējot resora programmu struktūru un skaitu.
* FM pārskatīja savu budžeta struktūras detalizāciju, samazināja līdzšinējo politikas un resursu vadības karšu skaitu (no piecām uz trīs), kā arī analizēja iespējamos izdevumu scenārijus, nodrošinot plānoto izdevumu efektivitāti, kā rezultātā piemēroja “nulles budžeta” principu finanšu resursu ietilpīgākajās funkcijās, kas 2025. gadā veido 84% no kopējā resora budžeta.
* SM apvienoja politikas un resursu vadības kartes ar mazāku finanšu apmēru (samazinot no septiņām uz piecām 2025. gadā, no piecām uz četrām 2026. gadā) un definēja tās atbilstoši SM prioritātēm, kā arī pārskatīja rezultatīvo rādītāju atbilstību programmas mērķiem.

Detalizēta informācija par pilotministriju paveikto, izklāstīta informatīvajā ziņojumā “Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2026., 2027., 2028. un 2029. gadam”.[[4]](#footnote-4)

Turpinās budžeta procesu automatizācija un informācijas digitalizācija. Sadarbībā ar Valsts kasi tika realizēts projekts, paredzot valsts budžeta izpildes analīzes procesa pārcelšanu uz Valsts kases e-pakalpojumu portāla sadaļu “Iestāžu pārskati”(turpmāk – *ePārskati*)*.* Turpmāk (sākot ar 2025. gada pirmo pusgadu) ministrijas informācijas par valsts budžeta izpildes analīzi[[5]](#footnote-5) sagatavošanai, parakstīšanai un iesniegšanai, kā arī FM informācijas saņemšanai, lietos *ePārskatus*, un šī informācija būs pieejama arī publiski Valsts kases mājaslapā.[[6]](#footnote-6) Ar valsts budžeta plānošanu un izpildi saistītas informācijas pieejamība sabiedrībai tiek veicināta arī ar “Labās prakses rekomendācijām budžeta informācijas vienveidīgai atspoguļošanai Tīmekļvietņu vienotās platformas vietnēs”[[7]](#footnote-7), ko izstrādāja Valsts kanceleja un FM. Tīmekļvietņu vienotās platformas Demo vietnē[[8]](#footnote-8) ir izveidots paraugs ar skaidrojumiem un pievienots detalizēts rekomendāciju dokuments par budžeta informācijas atspoguļošanu. Ministrijas 2025. gadā jau ir uzsākušas veidot budžeta sadaļas saskaņā ar paraugu un rekomendācijām, un darbs pie tā turpināsies arī 2026. gadā.

FM turpina interaktīvā un uzskatāmā veidā informēt iedzīvotājus par to, kādās jomās un kādā apmērā tiek ieguldīta nodokļu maksātāju nauda un kādi ir sagaidāmie rezultāti. Ikvienam interesentam FM tīmekļa vietnē ir pieejams interaktīvā budžeta infografiks, kā arī strukturētie ministriju un citu centrālo iestāžu budžeti gan kopsavilkumā, gan detalizēti, kas tiek sagatavoti pēc budžeta apstiprināšanas[[9]](#footnote-9). Atvērto datu portālā tiek publicēta informācija par ministriju un citu centrālo valsts iestāžu rezultātu un to rezultatīvo rādītāju izpildi[[10]](#footnote-10) un ministriju un citu centrālo valsts iestāžu prioritāro pasākumu izpildes analīzi[[11]](#footnote-11).

**Papildu finansējums nozaru (t.sk. starpnozaru) prioritārajiem pasākumiem**

***5.1. tabula* Prioritārajiem pasākumiem papildu piešķirtais finansējums no 2026. gada līdz 2028. gadam*, euro***

| **Prioritāra pasākuma nosaukums** | **2026. gadam** | **2027. gadam** | **2028. gadam** |
| --- | --- | --- | --- |
| **PAVISAM KOPĀ (ar aizsardzību un iekšējo drošību saistītajiem prioritārajiem pasākumiem atbilstoši MK pieņemtajiem lēmumiem)** | **693 525 538** | **724 846 326** | **935 903 085** |
| **Prioritārie pasākumi - kopā** | **260 250 713** | **220 982 134** | **219 103 085** |
| **13. Finanšu ministrija** | **1 000 617** | **203 607** |  |
| Pieejamu cenu īres dzīvokļu privātās un publiskās partnerības (PPP) projekta īstenošanai 2026. gadam | 799 200 |  |  |
| VID un UR IT sistēmu pielāgošana saistībā ar izmaiņām nodokļu likumos un citos normatīvos aktos | 201 417 | 203 607 |  |
| **14. Iekšlietu ministrija** | **4 886 851** | **3 071 853** | **3 395 194** |
| Ar iekšējo drošību saistītais pasākums (informācija klasificēta) | 4 886 851 | 3 071 853 | 3 395 194 |
| **15. Izglītības un zinātnes ministrija** | **2 606 096** | **4 989 114** | **4 989 114** |
| Finansēšanas modeļa “Programma skolā” ieviešana | 2 606 096 | 4 989 114 | 4 989 114 |
| **16. Zemkopības ministrija** | **60 731 057** | **1 455 730** | **1 455 730** |
| Atbalsts lauksaimniekiem | 59 275 327 |  |  |
| Zemkopības ministrijas fondi (Meža attīstības fonds, Medību saimniecības attīstības fonds, Zivju fonds) | 1 455 730 | 1 455 730 | 1 455 730 |
| **18. Labklājības ministrija** | **83 108 331** | **74 410 886** | **93 216 285** |
| **pamatbudžets** | **75 397 139** | **74 410 886** | **93 216 285** |
| *t.sk. transferts speciālajam budžetam (konsolidējama pozīcija)* | *205 942* |  |  |
| **speciālais budžets** | **7 917 134** |  |  |
| Materiālā atbalsta (pabalstu) pilnveidošana ģimenēm ar bērniem (pamatbudžets) | 42 028 528 | 41 970 085 | 57 039 208 |
| *t.sk. transferts speciālajam budžetam (konsolidējama pozīcija)* | *58 443* |  |  |
| speciālais budžets | 58 443 |  |  |
| Materiālā atbalsta pilnveidošana ārpusģimenes aprūpē esošiem bērniem (pamatbudžets) | 24 168 498 | 26 440 801 | 30 177 077 |
| *t.sk. transferts speciālajam budžetam (konsolidējama pozīcija)* | *147 499* |  |  |
| speciālais budžets | 147 499 |  |  |
| Vecāku pabalsta saglabāšana 75% apmērā strādājošiem pabalsta saņēmējiem (speciālais budžets) | 7 711 192 |  |  |
| Paliatīvās aprūpes pakalpojuma nodrošināšana (pamatbudžets) | 6 000 000 | 6 000 000 | 6 000 000 |
| Sociālās rehabilitācijas pakalpojumu nodrošināšana (pamatbudžets) | 3 200 113 |  |  |
| **19. Tieslietu ministrija** | **1 278 769** | **728 219** | **324 037** |
| Satversmes aizsardzības biroja darbības nodrošināšana (klasificēta informācija) | 1 103 769 | 728 219 | 324 037 |
| VID un UR IT sistēmu pielāgošana saistībā ar izmaiņām nodokļu likumos un citos normatīvos aktos | 175 000 |  |  |
| **22. Kultūras ministrija** | **1 021** | **1 021** | **1 021** |
| Finansēšanas modeļa “Programma skolā” ieviešana | 1 021 | 1 021 | 1 021 |
| **29. Veselības ministrija** | **34 530 703** | **34 132 700** | **34 132 700** |
| Mātes un bērna veselības uzlabošana | 10 000 000 | 10 000 000 | 10 000 000 |
| Veselības pakalpojumu un zāļu pieejamība bērniem | 10 930 703 | 10 532 700 | 10 532 700 |
| Paliatīvās aprūpes pakalpojuma nodrošināšana | 4 000 000 | 4 000 000 | 4 000 000 |
| Medikamentu pieejamības stiprināšana medikamentu cenu segmentā līdz 10 *euro* un invalīdiem (farmācijas pakalpojuma līdzfinansējuma korekcija) | 9 600 000 | 9 600 000 | 9 600 000 |
| **35. Centrālā vēlēšanu komisija** | **2 136 373** |  |  |
| Vēlēšanu komisiju atlīdzības nodrošināšana | 2 136 373 |  |  |
| **62. Mērķdotācijas pašvaldībām** | **42 420 895** | **85 589 004** | **81 589 004** |
| Finansēšanas modeļa “Programma skolā” ieviešana | 42 420 895 | 85 589 004 | 81 589 004 |
| **64. Dotācija pašvaldībām** | **3 000 000** |  |  |
| Atbalsts pierobežas pašvaldībām drošības stiprināšanai | 3 000 000 |  |  |
| **74. Gadskārtējā valsts budžeta izpildes procesā pārdalāmais finansējums** | **9 600 000** |  |  |
| Vienreizējas investīcijas neatliekamu drošības pasākumu īstenošanai Ārlietu ministrijas pārstāvniecībai Briselē (ES prezidentūras nodrošināšanai) | 2 200 000 |  |  |
| Pastiprinātais robežapsardzības režīms | 6 000 000 |  |  |
| Rail Baltica projekta Latvijā ieviešanas izvērtējuma veikšanai, kā arī vienota dzelzceļa infrastruktūras pārvaldības modeļa izstrādei | 1 400 000 |  |  |
| **Citi pasākumi** | **14 950 000** | **16 400 000** | **0** |
| PVN samazināšana pārtikai (maize, piens, olas un svaiga putnu gaļa) - pilotprojekts no 2026. gada 1. jūlija līdz 2027. gada 30. jūnijam | 14 950 000 | 16 400 000 |  |
|  |  |  |  |
| Bez tam, |  |  |  |
| **Ar aizsardzību un iekšējo drošību saistītie prioritārie pasākumi atbilstoši MK pieņemtajiem lēmumiem (74.resors), t.sk.:** | **433 274 825** | **503 864 192** | **716 800 000** |
| Papildu finansējums AiM investīcijām (ekipējums) | 10 479 977 |  |  |
| Papildu finansējums AiM kaujas mašīnu iegādei | 166 000 000 | 166 000 000 | 55 000 000 |
| Papildu finansējums AiM SAFE pasākumi | 120 000 000 | 268 000 000 | 597 000 000 |
| Papildu finansējums IeM robežas izbūvei | 8 794 848 | 6 864 192 |  |
| Papildu finansējums AiM kaujas spēju palielināšanai, kas atbilst valsts izņēmuma klauzulas nosacījumiem | 128 000 000 | 63 000 000 | 64 800 000 |

1. [Valsts budžets | Finanšu ministrija](https://www.fm.gov.lv/lv/valsts-budzets) [↑](#footnote-ref-1)
2. [Valsts budžeta 2026. gadam izstrāde | Finanšu ministrija](https://www.fm.gov.lv/lv/valsts-budzeta-2026-gadam-izstrade) [↑](#footnote-ref-2)
3. <https://www.fm.gov.lv/lv/izdevumu-parskatisana#2026-gads> [↑](#footnote-ref-3)
4. <https://www.fm.gov.lv/lv/izdevumu-parskatisana#2026-gads> [↑](#footnote-ref-4)
5. atbilstoši MK 2018. gada 10. aprīļa instrukcijai Nr. 2 “Instrukcija par valsts budžeta izpildes analīzi” [↑](#footnote-ref-5)
6. <https://www.kase.gov.lv/parskati/ministriju-un-centralo-valsts-iestazu-parskati> [↑](#footnote-ref-6)
7. <https://demo.tvp.gov.lv/lv/media/2281/download?attachment> [↑](#footnote-ref-7)
8. [Budžets | Demo](https://demo.tvp.gov.lv/lv/budzets) [↑](#footnote-ref-8)
9. [Interaktīvie budžeta rīki | Finanšu ministrija](https://www.fm.gov.lv/lv/interaktivie-budzeta-riki) [↑](#footnote-ref-9)
10. [Ministriju un citu centrālo valsts iestāžu rezultātu un to rezultatīvo rādītāju izpilde - Datu kopas - Latvijas Atvērto datu portāls (data.gov.lv)](https://data.gov.lv/dati/lv/dataset/ministriju-un-citu-centralo-valsts-iestazu-rezultatu-un-to-rezultativo-raditaju-izpilde) [↑](#footnote-ref-10)
11. [Ministriju un citu centrālo valsts iestāžu prioritāro pasākumu izpildes analīze - Datu kopas - Latvijas Atvērto datu portāls (data.gov.lv)](https://data.gov.lv/dati/lv/dataset/ministriju-un-citu-centralo-valsts-iestazu-prioritaro-pasakumu-izpildes-analize) [↑](#footnote-ref-11)